stanford-oval/wikipedia huggingface dataset:
The Soloist

| The Soloist |
| --- | --- |

Ohjaaja:  Joe Wright
Käsikirjoittaja:   Susannah Grant  Steve Lopez 
Perustuu:  Steve Lopez kirjaan
Tuottaja:   Gary Foster  Russ Krasnoff 
Säveltäjä:  Dario Marianelli
Kuvaaja:  Seamus McGarvey
Leikkaaja:  Paul Tothill
Pukusuunnittelija:  Jacqueline Durran
Pääosat:   Jamie Foxx  Robert Downey Jr. 
Valmistustiedot
Valmistusmaa:   Ranska  Iso-Britannia  Yhdysvallat 
Tuotantoyhtiö:   DreamWorks SKG  Studio Canal  Working Title Films 
Levittäjä:  DreamWorks Netflix
Ensi-ilta:  2009
Kesto:  117 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Soloist on vuonna 2009 ensi-iltansa saanut draamaelokuva jonka on ohjannut Joe Wright. Sen pääosissa ovat Jamie Foxx ja Robert Downey Jr.. Elokuva perustuu tosi tarinaan Nathaniel Ayersista lahjakkaasta muusikosta joka sairastui nuorena skitsofreniaan, ja päätyi kadulle jossa eli epäsiistinä kodittomana ostoskärryä työntäen. Los Angeles Timesin kolumnisti Steve Lopez kirjoitti Ayersista kirjan tutustuttuaan häneen, ja sen pohjalta Susannah Grant teki elokuvan käsikirjoituksen.
Juoni

The Soloist -elokuva kertoo Los Angeles Timesin kolumnistista Steve Lopez (Robert Downey Jr.) joka kiertälee Los Angelesin katuja sen jälkeen kun on ollut pyöräilyonnettomuudessa, josta on toipumassa, ja kohtaa siellä kadulle mielenterveyongelmiensa takia joutuneen Nathaniel Ayersin (Jamie Foxx), joka soittaa kaksikielistä viulua. Lopez kiinnostuu soittajasta, ja tutustuttuaan tähän saa hän tietää että tämä on opiskellut Juilliardissa, mutta päätynyt Los Angelesin kadulle sairastuttuaan nuorena skitsofreniaan, ja elää siellä epäsiistinä, ostoskärryjä työntävänä kulkurina.
Kun Lopez kirjoitti Ayersista ensimmäisen kolumninsa, sen lukenut vanha sellisti liikuuttuu siitä, ja lähettää postin kautta vanhan sellonsa Lopezille jotta tämä toimittaisi sen Ayersille, ja sen mukana on kirje jossa jossa lahjoittaja kertoo että soitin on ollut hänelle merkityksellinen. Elokuvassa on kohtaus jossa Ayers kutsuttu kuuntelemaan Los Angelesin filharmonikkojen Beethovenin Kolmannen sinfonian harjoituksia joita johtaa Esa-Pekka Salonen.
Näyttelijät

| 0 | 1 | 2 |
| --- | --- | --- |
|  Jamie Foxx  | … |  Nathaniel Anthony Ayers   |
|  Robert Downey Jr.  | … |  Steve Lopez   |
|  Tom Hollander  | … |  Graham Claydon   |
|  Catherine Keener  | … |  Mary Weston   |
|  Rachael Harris  | … |  Leslie   |
|  Stephen Root  | … |  Curt Reynolds   |
|  Nelsan Ellis  | … |  David Carter   |
|  Jena Malone  | … |  laboratorioteknikko   |
|  LisaGay Hamilton  | … |  Jennifer Ayers   |
|  Lorraine Toussaint  | … |  Flo Ayers   |
|  Kokayi Ampah  | … |  Bernie Carpenter   |
|  Patrick Tatten  | … |  Paul Jr.   |
|  Susane Lee  | … |  Marisa   |
|  Ilia Volok  | … |  Harry Barnoff   |
|  Michael Bunin  | … |  Adam Crane   |
|  Mike Nowak  | … |  Julliardin kapellimestari   |
|  Octavia Spencer  | … |  huolestunut nainen   |
|  Moya Brady  | … |  vähäpukeinen nainen   |
|  Anna Levin  | … |  Leeann   |
Lähde:
Aiheesta muualla

Ebert, Roger: Duet for cello and keyboard RogerEbert.com.  22.4.2009. Viitattu 12.11.2022. (englanniksi)
Bradshaw, Peter: The Soloist The Guardian.  25.9.2009. Viitattu 12.11.2022. (englanniksi)
Muttalib, Bashirah: ‘Soloist’ plays with L.A. setting Variety.  1.7.2009. Viitattu 12.11.2022. (englanniksi)
Turan, Kenneth: ‘Soloist’ hits all the wrong notes The Los Angeles Times.  24.4.2009. Viitattu 12.11.2022. (englanniksi)
Käänteisoperaatio

Käänteisoperaatio on laskutoimitus joka kumoaa jonkin toisen laskutoimituksen.  Esimerkkejä käänteisoperaatioista ovat yhteen- ja vähennyslasku, kerto- ja jakolasku, derivointi ja integrointi, neliöjuuren ottaminen ja toiseen potenssiin korottaminen, sekä kuutiojuuren ottaminen ja kolmanteen potenssiin korottaminen. Potenssiin korottaminen voidaan kumota myös logaritmilla, mikä toimii niin ikään käänteisoperaationa.
Vähennyslasku voidaan määritellä myös pelkän yhteenlaskun kautta: erotus  a-b on luku  x joka toteuttaa yhtälön  a=x+b. Samoin jakolasku voidaan määritellä kertolaskun avulla: osamäärä  {\frac {a}{b}} on luku  x, joka toteuttaa yhtälön  a=xb . Käänteisoperaatioita käytetään algebrallisessa yhtälönratkaisussa. Otetaan esimerkiksi yksinkertainen yhtälö  x+5=6. Yhtälö saadaan ratkaistua vähentämällä 5 molemmilta puolilta, jolloin saadaan  x=1 koska  x+5=6\ \Leftrightarrow \ x=6-5
Yhteenlaskussa lisääminen -1:llä toimii samoin kuin käänteisoperaatio eli vähentäminen. Laskutoimituksen  4+\left(-3\right) tulos on 1. Vähennyslaskussa kaksi peräkkäistä miinus-merkkiä voidaan taas sieventää plussaksi:  4-\left(-3\right)=4+3=7
Kvasikide

Atomien sijoittuminen Ag-Al -kvasikiteessä
Elektronien diffraktiomalli ikosaedrirakenteisessa Zn-Mg-Ho-kvasikiteessä
Kvasikiteet ovat kiinteitä aineita, jotka ovat rakenteeltaan järjestyneitä, mutta jaksottomia.  Niissä atomit muodostavat hilan, joka täyttää tilan mutta jolla ei ole siirtosymmetriaa. Kvasikiteitä voidaan pitää kiteisen ja amorfisen aineen välimuotoina. Kiteitä ne muistuttavat siinä, että niissäkin saadaan röntgensäteillä aikaan Braggin diffraktio, mutta toisin kuin kiteissä, niissä ei ole samanlaisena toistuvaa yksikkökoppia.
Kvasikiteen kaksiulotteisena vastineena voidaan pitää Penrosen laattoja.
Kvasikiteisiä aineita

Ensimmäinen aine, jonka todettiin muodostavan kvasikiteitä, oli tietyssä suhteessa alumiinia ja mangaania sisältänyt metalliseos. Sen löysivät Daniel Shechtman, I.  Blech, Denis Gratias ja J. Cahn Yhdysvaltojen kansallisen standardoimistoimiston (NBS) laboratoriossa vuonna 1984.  Kvasikiteitä muodostuu, kun jokaista mangaaniatomia kohti on 5 tai 6 alumiiniatomia. Myöhemmin on todettu, että myös esimerkiksi aineet Al5Li3Cu ja Al79Cr57Ru5 muodostavat kvasikiteitä. Shechtman sai vuonna 2011 kvasi­kiteiden löytämisestä Nobelin kemian­palkinnon.
Nykyisin kvasikiteisiä aineita on löydetty jo useita satoja. Monet niistä ovat alumiinin seoksia (esimerkiksi Al-Li-Cu, Al-Mn-Si, Al-Ni-Co, Al-Pd-Mn, Al-Cu-Fe, Al-Cu-V), mutta eräät muutkin metalli­seokset kuten Cd-Yb, Ti-Zr-Ni, Zn-Mg-Ho, Zn-Ms-Sc, In-Ag-Yb ja Pd-U-Si voivat muidostaa kvasikiteitä. Eräät polymeeritkin voivat muodostaa kvasi­kiteitä.
Geometrisesti kvasikiteet voidaan jakaa kahteen perus­tyyppiin.  Ensimmäisen tyypin muodostavat poly­gonaaliset (diedriset) kvasi­kiteet, jotka ovat tietyn akselin suhteen 8-, 10- tai 12-kertaisesti lokaalisesti symmetrisiä. Sen mukaisesti ne jaetaan okta­gonaalisiin, deka­gonaalisiin ja dodeka­gonaalisiin kvasi­kiteisiin. Ne ovat tämän akselin suunnassa jaksollisia, mutta sitä vastaan kohti­suorissa suunnissa jaksottomia. Toisen tyypin muodostavat ikosa­edraaliset kvasikiteet, jotka eivät ole jaksollisia missään suunnassa.
Ikosaedraalinen, dodekaedrin muotoinen Ho-Mg-Zn-kvasikide.
Eurooppa-neuvosto

| Eurooppa-neuvosto |
| --- | --- |
 Eurooppa-neuvoston tunnus
Perustettu:  1961 (epämuodollisesti) 2009 (virallisesti)
Tyyppi:  Euroopan unionin toimielin
Päämaja:  Europa-rakennus, Bryssel
Viralliset kielet:  24 kieltä 2 virallista työkieltä englanti, ranska
Puheenjohtaja:  António Costa
Aiheesta muualla
consilium.europa.eu
Infobox OKNimi-testi OK: 
Maaliskuun 2011 huippukokous-potretti.
Eurooppa-neuvosto, epävirallisesti EU:n huippukokous, on Euroopan unionin (EU) jäsenvaltioiden valtionpäämiehistä koostuva toimielin, jota johtaa EU:n presidentti. Eurooppa-neuvosto ei säädä lakeja, mutta voi tehdä koko unionia sitovia päätöksiä.  Eurooppa-neuvoston tehtävä on antaa EU:lle sen kehittämiseksi tarvittavat virikkeet sekä määritellä yleiset poliittiset suuntaviivat. Se on EU:n ylin poliittinen elin.
Eurooppa-neuvostolle valittiin marraskuussa 2009 ensimmäinen pysyvä puheenjohtaja, Herman Van Rompuy. Puheenjohtajaa nimitetään mediassa joskus virheellisesti Euroopan unionin presidentiksi. Joulukuusta 2024 lähtien puheenjohtajana on toiminut Portugalin entinen pääministeri António Costa.
Historia

Eurooppa-neuvosto sai alkunsa vuonna 1974, kun EU:n poliittiset johtajat alkoivat pitää säännöllisesti kokouksia. Ensimmäinen Eurooppa-neuvoston kokous pidettiin 10. maaliskuuta – 11. maaliskuuta 1974 Irlannissa. Käytäntö virallistettiin Euroopan yhtenäisasiakirjassa vuonna 1987. Eurooppa-neuvoston puheenjohtajana toimi Lissabonin sopimuksen voimaantuloon asti kulloinkin Euroopan unionin neuvoston puheenjohtajana toimivan maan päämies tai pääministeri.lähde? Joulukuun 2009 alusta Eurooppa-neuvostolla on kahdeksi ja puoleksi vuodeksi valittu puheenjohtaja, joka voidaan valita uudestaan kerran. Ensimmäinen viranhaltija oli Belgian entinen pääministeri Herman Van Rompuy.lähde?
Eurooppa-neuvostosta tuli EU:n virallinen toimielin Lissabonin sopimuksen myötä vuonna 2009, mutta sille oli jo aiemmin perustamissopimuksenkin tasolla annettu EU:n toimintaan liittyviä tehtäviä. Vuoden 1992 Maastrichtin sopimus teki Eurooppa-neuvostosta virallisen aloitteentekijän unionin tärkeimpien politiikkojen yhteydessä. Se sai myös valtuudet sopia vaikeista asioista, joista Euroopan unionin neuvostossa kokoontuneet ministerit eivät ole päässeet yksimielisyyteen. Eurooppa-neuvostoa ei pidä sekoittaa Euroopan unionin neuvostoon eli ministerineuvostoon, joka sekin tietyissä tapauksissa kokoontuu valtionpäämiesten tai hallitusten päämiesten tasolla.lähde?
Suomessa Eurooppa-neuvosto on kokoontunut kolmesti. Ensimmäiset kaksi kokousta olivat vuoden 1999 Suomen puheenjohtajakaudella 15. lokakuuta – 16. lokakuuta Tampereella ja 10. joulukuuta – 11. joulukuuta Helsingissä. Puheenjohtajana toimi silloinen pääministeri Paavo Lipponen. Suomen toisella puheenjohtajakaudella kokouksia pidettiin Lahdessa 20. lokakuuta 2006 pääministeri Matti Vanhasen johtamana. Kolmas puheenjohtajakausi oli vuonna 2019, jolloin kokouksia pidettiin Helsingissä.lähde?
Toiminta

Neuvosto kokoontuu virallisesti vähintään kaksi kertaa vuodessa yleensä kunkin puheenjohtajakauden loppupuolella. Käytännössä se kokoontuu neljästi vuodessa. Viralliset kokoukset pidetään yleensä Brysselissä Justus Lipsius -rakennuksessa, mutta epävirallisia kokouksia pidetään joskus myös puheenjohtajamaissa. Ennen vuotta 2003 kokoukset pidettiin puheenjohtajamaissa. Neuvostoon kokoontuvat jäsenmaiden valtionpäämiehet ja Euroopan komission puheenjohtaja. Kokouksissa Eurooppa-neuvoston jäseniä avustavat jäsenmaiden ulkoministerit ja Euroopan komission komissaarijäsen. Kokouksissa on mukana myös Euroopan parlamentin puheenjohtaja, joka avaa kokouksen.lähde?
Jäsenet

| Nimi | Kuva | Valtio | Arvonimi | Poliittinen ryhmä |
| --- | --- | --- | --- | --- |
| Charles Michel |  |  Euroopan unioni | Eurooppa-neuvoston puheenjohtaja (äänioikeudeton) | Euroopan liberaalidemokraattinen puolue |
| Ursula von der Leyen |  |  Euroopan unioni | Euroopan komission puheenjohtaja (äänioikeudeton) | Euroopan kansanpuolue |
| Mark Rutte |  |  Alankomaat | Pääministeri | Euroopan liberaalidemokraattinen puolue |
| Alexander De Croo |  |  Belgia | Pääministeri | Euroopan liberaalidemokraattinen puolue |
| Nikolai Denkov |  |  Bulgaria | Pääministeri | Euroopan liberaalidemokraattinen puolue |
| Pedro Sánchez |  |  Espanja | Pääministeri | Euroopan sosialidemokraattinen puolue |
| Leo Varadkar |  |  Irlanti | Taoiseach | Euroopan kansanpuolue |
| Giorgia Meloni |  |  Italia | Pääministeri | Euroopan konservatiivien ja reformistien allianssi |
| Karl Nehammer |  |  Itävalta | Liittokansleri | Euroopan kansanpuolue |
| Kyriákos Mitsotákis |  |  Kreikka | Pääministeri | Euroopan kansanpuolue |
| Andrej Plenković |  |  Kroatia | Pääministeri | Euroopan kansanpuolue |
| Níkos Christodoulídis |  |  Kypros | Presidentti | Sitoutumaton |
| Evika Siliņa |  |  Latvia | Pääministeri | Euroopan kansanpuolue |
| Gitanas Nausėda |  |  Liettua | Presidentti | Sitoutumaton |
| Xavier Bettel |  |  Luxemburg | Pääministeri | Euroopan liberaalidemokraattinen puolue |
| Robert Abela |  |  Malta | Pääministeri | Euroopan sosialidemokraattinen puolue |
| Donald Tusk |  |  Puola | Pääministeri | Euroopan kansanpuolue |
| António Costa |  |  Portugali | Pääministeri | Euroopan sosialidemokraattinen puolue |
| Emmanuel Macron |  |  Ranska | Presidentti | Renew Europe -ryhmä |
| Klaus Johannis |  |  Romania | Presidentti | Euroopan kansanpuolue |
| Ulf Kristersson |  |  Ruotsi | Pääministeri | Euroopan kansanpuolue |
| Olaf Scholz |  |  Saksa | Liittokansleri | Euroopan sosialidemokraattinen puolue |
| Ľudovít Ódor |  |  Slovakia | Pääministeri | Sitoutumaton |
| Robert Golob |  |  Slovenia | Pääministeri | Renew Europe -ryhmä |
| Petteri Orpo |  |  Suomi | Pääministeri | Euroopan kansanpuolueen ryhmä |
| Mette Frederiksen |  |  Tanska | Pääministeri | Euroopan sosialidemokraattinen puolue |
| Petr Fiala |  |  Tšekki | Pääministeri | Euroopan liberaalidemokraattinen puolue |
| Viktor Orbán |  |  Unkari | Pääministeri | sitoutumattomat |
| Kaja Kallas |  |  Viro | Pääministeri | Euroopan liberaalidemokraattinen puolue |
Aiheesta muualla

Kuvia tai muita tiedostoja aiheesta Eurooppa-neuvosto Wikimedia Commonsissa
Eurooppa-neuvoston kotisivut
| n k Eurooppa-neuvosto |
| --- | --- |
  Michel (Eurooppa-neuvoston puheenjohtaja)   Von der Leyen (Euroopan komission puheenjohtaja)   Borrell (Korkea edustaja)   Schoof   De Croo   Radev   Sánchez   Mitsotákis   Plenković   Christodoulídis   Harris   Meloni   Nehammer   Siliņa   Nausėda   Frieden   Abela   Tusk   Montenegro   Macron   Johannis   Kristersson   Scholz   Fico   Golob   Orpo   Frederiksen   Fiala   Orbán   Michal 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Israel  Yhdysvallat  Ruotsi  Tšekki 
Muut:  IdRef
The Florida Project

| The Florida Project |
| --- | --- |

Ohjaaja:  Sean Baker
Käsikirjoittaja:   Sean Baker  Chris Bergoch 
Tuottaja:   Sean Baker  Chris Bergoch  Kevin Chinoy  Andrew Duncan  Alex Saks  Francesca Silvestri  Shih-Ching Tsou 
Säveltäjä:  Lorne Balfe
Kuvaaja:  Alexis Zabe
Leikkaaja:  Sean Baker
Pääosat:   Willem Dafoe  Brooklynn Prince  Bria Vinaite  Valeria Cotto  Christopher Rivera  Caleb Landry Jones 
Valmistustiedot
Valmistusmaa:  Yhdysvallat
Tuotantoyhtiö:   Cre Film  Freestyle Picture Company  Cinereach  June Pictures 
Levittäjä:  A24
Ensi-ilta:   2017-5-2222. toukokuuta 2017 (Cannes)  2017-10-66. lokakuuta 2017 (Yhdysvallat)  2018-2-22. helmikuuta 2018 (Suomi)  
Kesto:  111 minuuttia
Alkuperäiskieli:  englanti
Budjetti:  2 miljoonaa dollaria
Tuotto:  11,3 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
The Florida Project on vuonna 2017 ensi-iltansa saanut slice of life -tyylinen draamaelokuva, jonka on ohjannut Sean Baker. Sen pääosia esittää Willem Dafoe, Brooklynn Prince, Bria Vinaite, Valeria Cotto, Christopher Rivera, ja Caleb Landry Jones. Dafoe sai roolistaan parhaan miessivuosan Oscar-, Golden Globe-, SAG- ja Bafta-ehdokkuudet.
Näyttelijät

| 0 | 1 | 2 |
| --- | --- | --- |
|  Brooklynn Prince  | … |  Moonee   |
|  Bria Vinaite  | … |  Halley   |
|  Willem Dafoe  | … |  Bobby Hicks   |
|  Christopher Rivera  | … |  Scooty   |
|  Mela Murder  | … |  Ashley   |
|  Valeria Cotto  | … |  Jancey   |
|  Josie Olivo  | … |  isoäiti Stacey   |
|  Aiden Malik  | … |  Dicky   |
|  Edward "Punky" Pagan  | … |  Dickyn isä   |
|  Caleb Landry Jones  | … |  Jack Hicks   |
|  Macon Blair  | … |  John   |
|  Sandy Kane  | … |  Gloria   |
|  Sabina Friedman-Seitz  | … |  Sarah   |
Aiheesta muualla

The Florida Project Internet Movie Databasessa (englanniksi)
Hobo with a Shotgun

| Hobo with a Shotgun |
| --- | --- |
 Elokuvateatterijuliste
Ohjaaja:  Jason Eisener
Käsikirjoittaja:  John Davies
Tuottaja:  Rob Cotterill Niv Fichman Paul Gross Frank Siracusa
Säveltäjä:  Alexander Rosborough
Kuvaaja:  Karim Hussain
Leikkaaja:  Jason Eisener
Pääosat:  Rutger Hauer Brian Downey Gregory Smith
Valmistustiedot
Valmistusmaa:  Yhdysvallat / Kanada
Tuotantoyhtiö:  Rhombus Media Whizbang Films Inc. Yer Dead Productions
Levittäjä:  Alliance Films (käännä suomeksi) Netflix
Ensi-ilta:  25.3.2011 (Kanada)
Kesto:  86 minuuttia
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Hobo with a Shotgun on keväällä 2011 ilmestynyt toimintaelokuva. Se perustuu kuvitteellisen elokuvan traileriin, jota esitettiin Grindhouse: Planet Terror/Death Proof -elokuvien esitysten alussa Kanadassa. Elokuva päätettiin tehdä trailerin perusteella samaan tapaan kuin Machetekin, joka myös oli aluksi vain kyseisten elokuvien alussa esitetty traileri fiktiivisestä elokuvasta. Elokuvan ohjaaja on Jason Eisener ja käsikirjoittaja John Davies. Maailmanensi-iltansa Hobo With A Shotgun sai Sundancen elokuvajuhlilla tammikuussa 2011.
Juoni

Koditon kulkuri ”Hobo” (Rutger Hauer) saapuu uuteen kaupunkiin. Se on täynnä rikollisia, mätiä poliiseja, hyväksikäytettyjä naisia ja on siellä pedofiilijoulupukkikin. Kulkuri alkaa jakaa oikeutta parhaalla tuntemallaan tavalla – haulikolla, ammus ammukselta.
Näyttelijät

| 0 | 1 | 2 |
| --- | --- | --- |
|  Rutger Hauer   | … |   ”Hobo”, kulkuri   |
|  Brian Downey   | … |   Drake   |
|  Gregory Smith  | … |   Slick   |
|  Molly Dunsworth   | … |   Abby   |
|  Robb Wells   | … |   Logan   |
|  Nick Bateman   | … |   Ivan   |
|  Glen Matthews   | … |   Jengin johtaja   |
|  Michael Ray Fox   | … |      |
|  David Brunt  | … |      |
|  John Awoods  | … |  Tohtori   |
Tuotanto

Hobo with a Shotgun, ohjaajana Jason Eisener, oli kansainvälistä kilpailua varten tehty muka-traileri, jolla mainostettiin Quentin Tarantinon ja Robert Rodriguezn kaksoiselokuvaa Grindhouse. Se voitti kilpailun ja sitä esitettiin Kanadassa ennen elokuvaa Grindhouse. Kokopitkäksi elokuvaksi elokuvaa Hobo With a Shotgun alettiin kuvata Halifaxissa 19. huhtikuuta 2010.
Ennakkotraileri, valokuvia lavasteiden takaa ja testimateriaalia julkistettiin 26. huhtikuuta 2010. Dave Brunt, joka esitti koditonta miestä trailerissa, esittää elokuvassa poliisia.
Hobo With a Shotgun on toinen Grindhousen muka-traileri, josta tehtiin aito elokuva. Ensimmäinen oli Rodriguezin Machete.
Aiheesta muualla > Arvostelut

Rotten Tomatoes. (englanniksi)
Jetro Suni: Hobo with a Shotgun (2011)  27.6.2011. Elitisti.
Jaakko Kuitunen: Parempaa kuin Troma: Hobo with a Shotgun. Filmgoer.fi 18.7.2011.
Elokuvauutiset.fi:n arvostelu.
Erkki Kurki-Suonio

| Erkki Kurki-Suonio> Erkki Alfred Krohn |
| --- | --- |
 Erkki Kurki-Suonio vuonna 1925.
Henkilötiedot
Syntynyt: 22. syyskuuta 1901 Helsinki
Kuollut: 12. huhtikuuta 1985 (83 vuotta) Helsinki
Ammatti:  pappi, kirjailija ja virsientutkija
Vanhemmat:  Ilmari Krohn ja Emilie Krohn (s. von Dittmann)
Puoliso:  Sylvia Kurki-Suonio (s. Ranki)
Lapset:  Jaakko, Kerttu, Ilmari, Pirkko, Annikki ja Sirkka.
Kirjailija
Aikakausi:  1952–1985
Aiheet:  virret, saarnat, muistelmat, elämäkerrat
Esikoisteos:  Hengelliset kansansävelmämme koraaleina. 1 osa, Sävelmien ottaminen koraalikirjaan ja niiden laatu. (Väitöskirja). 1952.
Muuta tietoa
 Rovasti 1949 Teologian tohtori 1952 Kunniamerkkejä: SLR 1 ja SVR J 1. 
Aiheesta muualla
Löydä lisää kirjailijoitaKirjallisuuden teemasivulta
Erkki Alfred Kurki-Suonio (sukunimi vuoteen 1928 Krohn; 22. syyskuuta 1901 Helsinki – 12. huhtikuuta 1985 Helsinki) oli suomalainen pappi, kirjailija ja virsientutkija.
Perhetaustat

Erkki Kurki-Suonion vanhemmat olivat professori, säveltäjä Ilmari Henrik Reinhold Krohn[3] ja Emilie Alide Marie o.s. von Dittmann. Erkin äiti kuoli pojan ollessa 3½-vuotias. Isä ja Hilja Theodolinda Hahnsson avioituivat 1906. Lapset pitivät Hiljaa, kirjailijanimeltään Hilja Haahti, toisena äitinään.
Kurki-Suonio avioitui 1925 kansakoulun opettaja Sylvi Rankin kanssa. Perheeseen syntyivät lapset Jaakko, Kerttu, Ilmari, Pirkko, Annikki ja Sirkka.
Opinnot

Kurki-Suonio kävi Helsingissä Lampénin 3-luokkaisen alkeiskoulun, jatkoi veistokoulussa sitten vuoden ja normaalilyseon käytyään tuli ylioppilaaksi 1920. Opinnot jatkuivat Helsingin yliopistossa, jossa Kurki-Suonio suoritti filosofian kandidaatin tutkinnon 1922. Auskultoinnin oppikouluja varten hän toteutti 1922–24 sekä kansanopistoja varten 1923. Papin kutsumus alkoi vetää Kurki-Suoniota puoleensa. Hän suoritti Sacri ministerii kandidaatin tutkinnon (SMK) 1925 ja vihittiin papiksi Oulussa 1925. Vuonna 1928 Kurki-Suonio suoritti suomen kielen ja kirjallisuuden approbaturin sekä 1931 kenttäpapin tutkinnon. Pastoraalitutkinto (laudatur) valmistui 1932. Myöhemmin vuorossa Kurki-Suoniolla olivat jatko-opinnot. Hän valmistui teologian lisensiaatiksi ja sen jälkeen väitteli teologian tohtoriksi 1952[3].
Työura > Päätoimet

Kurki-Suonion työura alkoi Itä-Hämeen kansanopiston virkaa toimittavana lehtorina Hartolassa 1922 ja jatkui Portaanpään kristillisen kansanopiston opettajana 1923. Raudaskylän keskikoulun opettajana Kurki-Suonio oli 1925–27, Portaanpään kristillisen kansanopiston opettajana Lapinlahdella 1927–33 sekä Suomen Merimieslähetysseuran apuIaissihteerinä 1933–36. Iisalmen kaupunkiseurakunnan kirkkoherrana Kurki-Suonio toimi 1935–51, Helsingin yliopiston assistenttina ja notaarina 1951–52 sekä Helsingin Johanneksen seurakunnan kirkkoherrana 1952–70, jolloin hän jäi eläkkeelle.
Työura > Sivutoimia

Kurki-Suonio oli Kalajokilaakson kristillisen kansanopiston opettajana Raudaskylässä 1925-27, Sievin vt. kirkkoherrana 1926, Pattijoen vt. kirkkoherrana 1927 sekä Hämeenlinnan vt. vankilapastorina 1928. Riistaveden kirkollisten asioiden hoitajana hän toimi 1929, Vehmersalmen vt. kirkkoherrana 1929 sekä Juankosken vt. kirkkoherrana 1930. Edelleen Kurki-Suonio oli Suonenjoen vt. kirkkoherrana ja kappalaisena, Sonkajärven vt. kirkkoherrana 1931, Iisalmen yhteislyseon latinan opettaja 1948-50 sekä Helsingin opettaja-korkeakoulun uskonnon opettajana 1950-52.
Kurki-Suonio oli Kuopion tuomiokapitulin asessorina 1939–45 ja Helsingin tuomiokapitulin asessorina vuosina 1959–65.
Luottamustehtäviä

Kurki-Suonio toimi Koraalikomitean puheenjohtaja 1938–43[4], Kirkolliskokousedustajana yhdeksän kertaa vuosina 1938–65 sekä Kuopion tuomiokapitulin asessorina 1939–45. Koraaliohjepainoksen toimittajakunnan jäsen ja sihteeri hän oli 1943–45, Virsiopetuskomitean puheenjohtaja 1943–45 sekä Iisalmen rovastikunnan Iääninrovasti 1950–51. Suomen Merimieslähetysseuran johtokunnan jäsenenä ja varapuheenjohtajana Kurki-Suonio toimi 1952–60, Suomen lähetysseuran johtokunnan jäsenenä 1952–60 sekä Helsingin Diakonissalaitoksen johtokunnan jäsenenä 1952–70. Naisteologikomitean jäsen hän oli 1953–58 ja Naispappeuskomitean jäsen 1958–63. Kurki-Suonio oli Helsingin tuomiorovastikunnan vt. lääninrovasti 1959–61, Helsingin tuomiokapitulin asessori 1959–65 ja Herättäjä-Yhdistyksen päätoimikunnan jäsen 1959–60. Kirkon musiikkitoimikunnan puheenjohtajana hän oli vuodesta 1961 sekä Sibelius-Akatemian kirkkomusiikkiosaston inspehtorina 1963–73.
Merimiehen Ystävän toimittajana Kurki-Suonio oli 1933–35, Vapaan Huollon Iisalmen keskuksen puheenjohtajana 1941–42, Iisalmen raittiuslautakunnan puheenjohtajana 1945–46 ja Helsingin III tyttökoulun vanhempainneuvoston varapuheenjohtajana 1951.
Harrastuksia

Kurki-Suonion harrastukset suuntautuivat musiikkiin, hymnologiaan (hän tutki virsitekstejä ja sävelmiä), historiaan, raittius- ja heimoasiaan.
Arvonimiä ja kunniamerkkejä

Kurki-Suonio sai rovastin arvon 1949. Kunniamerkkeinä hänelle myönnettiin Suomen Leijonan I luokan ritarimerkki (SLR 1) sekä Suomen Valkoisen Ruusun I luokan ritarimerkki (SVR J 1).